\*P/1864473\*

KLASA: 302-02/17-01/1

URBROJ: 538-06-3-1/040-17-4

Zagreb, 14. srpnja 2017. godine

|  |
| --- |
| **MINISTARSTVO REGIONALNOGA RAZVOJA I FONDOVA EUROPSKE UNIJE** |

**objavljuje**

**POZIV**

**za iskaz interesa za sufinanciranje projekata u 2017. godini**

**prema**

***Programu ulaganja u zajednici***

Provedbom ***Programa ulaganja u zajednici*** (u nastavku teksta: Program) Ministarstvo želi ulagati u obnovu, izgradnju i rekonstrukciju objekata javne namjene, koji su na raspolaganju široj lokalnoj zajednici i odražavaju potrebe kolektivnih prioriteta te doprinijeti fizičkoj i socijalnoj regeneraciji područja provedbe i očuvanju kulturne baštine i poticati održivi razvoj i uključenost lokalne zajednice.

Sredstvima Programa sufinancirat će se projekti koji doprinose cilju Programa, od interesa su za širu lokalnu zajednicu, a ne mogu se financirati putem drugih postojećih financijskih mehanizama.

**Prihvatljivi objekti** suobjekti javne namjene, na raspolaganju široj lokalnoj zajednici, u vlasništvu su javno-pravnih subjekata koji u njima pružaju usluge za zadovoljenje društvenih, kulturnih ili vjerskih potreba te potiču uključenost u zajednici.

**Prihvatljivi podnositelji zahtjeva** su javno-pravni subjekti, vlasnici prihvatljivih objekata.

**Prihvatljive aktivnosti** su radovi na obnovi, sanaciji, izgradnji, rekonstrukciji, adaptaciji, dogradnji i modernizaciji prihvatljivih objekata za koje je pripremljena prostorno-planska i projektno-tehnička dokumentacija, izdane potrebne dozvole i suglasnosti i čija će provedba

pridonijeti cilju Programa.

**Prihvatljivi troškovi** su troškovi izvođenja radova, trošak usluga nadzora gradnje, trošak PDV- a (ukoliko je prihvatljiv). Troškovi moraju biti neophodni za provođenje projekta, nastali tijekom provedbe na temelju sklopljenih važećih ugovora, dostavljeni po ovjerenim situacijama/računima te provjerljivi.

Za prihvatljive aktivnosti, prihvatljivost troškova počinje najranije s 1. siječnjem 2017. , a traje do roka za predaju Završnog izvješća o provedbi projekta, odnosno do 31. ožujka 2018.

**Prihvatljivo trajanje projekta**: prihvatljivi su projekti/aktivnosti na projektima koje se provode u 2017. godini. Sredstva Ministarstva odobrena za sufinanciranje projekata prema Programu mogu se koristiti samo u 2017. godini.

Rok za dostavu Zahtjeva za plaćanje/nadoknadu sredstava, za udio sufinanciranja Ministarstva, je najkasnije do 11. prosinca 2017.

**Raspoloživa sredstva i iznos sufinanciranja:** raspoloživa sredstva Programa iznose 7.080.000,00 kuna (slovima: sedammilijunaosamdesettisućakunainulalipa).

Jedan podnositelj zahtjeva, prema ovom Pozivu, može podnijeti samo jedan zahtjev za sufinanciranje projekta.

Najviši iznos sredstava koji se prema ovom Pozivu može dodijeliti jednom podnositelju iznosi

1.000.000,00 kuna (slovima: jedanmilijunkunainulalipa) s PDV-om.

Neće se sufinancirati projekti čija je vrijednost manja od 50.000,00 kuna (slovima: pedesettisućakunainulalipa) s PDV-om.

Najmanji udio podnositelja zahtjeva u sufinanciranju projekta je 10 % ukupno prihvatljivih troškova projekta.

**Postupak podnošenja zahtjeva**: Podnositelji zahtjev mogu podnijeti u bilo kojem trenutku od datuma objave do datuma zatvaranja Poziva. Poziv je otvoren do 01.12.2017., no Ministarstvo zadržava pravo ranijeg zatvaranja poziva u slučaju ranijeg iskorištenja raspoloživih sredstava Programa.

Uz zahtjev podnositelj prilaže:

* Prijavni obrazac, cjelovito popunjen, potpisan i ovjeren pečatom, dostavljen u pisanom obliku;
* Proračun projekta, detaljno i jasno popunjen, potpisan i ovjeren pečatom, dostavljen u pisanom obliku;
* Fotodokumentaciju postojećeg stanja objekta (najviše tri karakteristične fotografije).

Zahtjev treba biti popunjen na hrvatskom jeziku.

Zahtjev se šalje u zatvorenoj omotnici koja na vanjskoj strani mora sadržavati puni naziv i adresu podnositelja zahtjeva, preporučenom pošiljkom ili dostavom u pisarnicu Ministarstva, obvezno uz naznaku: **Poziv za iskaz interesa za sufinanciranje projekata u 2017. godini prema** „**Programu ulaganja u zajednici**“ **- NE OTVARATI,** na adresu:

**Ministarstvo regionalnoga razvoja i fondova Europske unije**

 **Miramarska cesta 22**

**10000 Zagreb**

**Postupak odabira projekata:** Odabir projekata za sufinanciranje temelji se na procjeni u kolikoj mjeri projektni prijedlog doprinosi cilju Programa te smatra li se njegova provedba važnim doprinosom razvoju i održivosti lokalne zajednice te uključenosti šire lokalne zajednice.

Postupak odabira projekta obuhvaća provjeru administrativne usklađenosti i prihvatljivosti i

procjenu kvalitete.

Na prijedlog Povjerenstva za odabir projekata, ministrica regionalnoga razvoja i fondova Europske unije donosi Odluku o odabiru projekata za sufinanciranje u 2017. godini.

S odabranim Korisnicima Ministarstvo će potpisati Ugovor o sufinanciranju.

Za sva dodatna pitanja i informacije osobe za kontakt u Ministarstvu su:

- Irena Jagatić, telefon: 01/6391 461, e-adresa: irena.jagatic@mrrfeu.hr;

- Snježana Vlahinić, tel: 01/4569 185, e-adresa: snjezana.vlahinic@mrrfeu.hr.

Poziv za iskaz interesa s prilozima (Prijavni obrazac, Proračun projekta) i *Program ulaganja u zajednici* dostupni su na službenoj mrežnoj stranici Ministarstva regionalnoga razvoja i fondova Europske unije: [www.razvoj.gov.hr](http://www.razvoj.gov.hr) pod nazivom **POZIV ZA ISKAZ INTERESA za sufinanciranje projekata u 2017. godini prema „Programu ulaganja u zajednici“.**

**MINISTRICA REGIONALNOGA RAZVOJA**

**I FONDOVA EUROPSKE UNIJE**

**Gabrijela Žalac, dipl. oec.**